बिदिनो जोबस्रांदोंमोन हाग्रा ओनसोलनि हा ৷ नाथाय 2006 मायथायाव मिथिंगा मोजां मोनग्रा बिजय सौधुरीनि दैदेननायाव दाजानाय मानास सौसि खंखर इक’ टुरिजिम ससाइटिनि हेफाजाबाव फिन रोदोम फिन्दोंमोन हाग्रा ओनसोल ৷ मावसोमारि आफादा दंफां सिखाव फालांगिरिफोरखौ आफादनि सोद्रोमा हिसाबै थिसननानै ओनसोलाव गायदोंमोन नै लाख बाजिसो बिफांनि फुलि ৷ सेजौ खावसे बिघा हा आवग्रिनानै गायनाय बिफां फुलिफोरा दा ओनसोलनि आबहावाखौ गोथां-सोमखोर खालामदों।